Cyngor Celfyddydau Cymru | Nodiadau Cymorth Rhaglen Cyfalaf y Loteri: Prynu Offer\nNodiadau Cymorth Rhaglen Cyfalaf y Loteri: Prynu Offer\nSut i ddefnyddio'r Nodiadau Cymorth\nAdran 7: Cysylltu â ni\nCroeso i’n Nodiadau Cymorth ar gyfer Ceisiadau i Raglen Cyllid Cyfalaf y Loteri: Prynu Offer.\nAmcan y nodiadau hyn yw eich helpu chi i lenwi eich cais i brynu offer ar lein.\nByddwn yn esbonio sut i wneud cais ar lein ac yn cynnig arweiniad i’r wybodaeth y mae’n rhaid i chi ei rhannu â ni mewn perthynas â’ch project.\nByddwn yn dweud wrthych pam ein bod ni’n gofyn i chi ddarparu rhai darnau o wybodaeth a sut y byddwn ni’n defnyddio’r wybodaeth a gawn ni gennych.\nAr y ffurflen gais ar lein cewch esboniad cryno o’r wybodaeth y mae angen i chi ei darparu ym mhob rhan o’r ffurflen. Mae’r Nodiadau Cymorth hyn yn cynnig canllawiau ychwanegol am y wybodaeth fanwl y mae’n rhaid i chi ei darparu ar ein cyfer. Mae’r Nodiadau Cymorth yn cwmpasu:\nAdran 1: Ynglŷn â’ch corff\nAdran 2: Eich cynnig ar gyfer y project\nAdran 3: Manylion y project\nAdran 4: Lleoliad y project\nBydd angen i chi gyflwyno dogfennau ategol gyda’ch cais. Bydd y Nodiadau Cymorth hyn rhoi gwybod i chi pa ddogfennau y mae angen i chi eu cyflwyno, ac yn esbonio sut i wneud hynny ar lein.\nGellir darllen y Nodiadau Cymorth hyn ar eu pennau eu hunain neu cewch ddilyn yr hyperddolenni wrth lenwi eich ffurflen ar lein ac edrych ar adrannau penodedig o’r Nodiadau.\nDylech ddarllen y Nodiadau Cymorth hyn ar y cyd â’r Canllawiau Cyffredinol i Raglen Cyllid Cyfalaf y Loteri Cyngor Celfyddydau Cymru a’n Strategaeth Gyfalaf ar gyfer 2012-2017.\n"Eich Project" a "Canlyniadau'r Project"\nTrwy gydol y canllawiau hyn, byddwn yn sôn am "eich project". Rydyn ni’n defnyddio’r ymadrodd hwn i ddisgrifio’r hyn rydych chi’n cyflwyno cais i ni ar ei gyfer. Er enghraifft, gallai’ch project fod yn fater o brynu offer sain a goleuo newydd ar gyfer theatr.\nRydyn ni’n sôn hefyd am "ganlyniadau’r project". Rydyn ni’n defnyddio’r ymadrodd hwn i ddisgrifio beth fydd yn digwydd os bydd eich cais yn llwyddiannus ac y byddwch chi’n bwrw ymlaen â’r project. Er enghraifft, hwyrach taw canlyniadau project sy’n ymwneud â phrynu offer sain a goleuo newydd ar gyfer theatr fyddai’r gallu i lwyfannu rhagor o gynyrchiadau, a allai olygu ennill mwy o incwm.\nRydyn ni’n gobeithio y bydd y broses o wneud cais ar lein yn ddigon syml. Rydyn ni wedi ymrwymo i fod yn hygyrch, ac i hwyluso’r broses o gyflwyno ceisiadau am gyllid fel eu bod yn agored i bawb.\nOs na allwch chi wneud cais ar lein, am eich bod chi’n anabl er enghraifft, neu am nad oes cyfrifiadur gennych, Cysylltwch â Ni. Byddwn ni’n gweithio gyda chi i ddod o hyd i ddulliau eraill i gyflwyno’ch cais. Gallwn eich cynorthwyo hefyd os nad ydych chi’n siarad Cymraeg neu Saesneg fel iaith gyntaf.\nWrth weithio ar eich cais ar lein, mae’n bwysig cofio:\nY cewch lenwi eich cais mewn un tro, neu ddychwelyd i weithio arno dro ar ôl tro. Cewch adolygu ac argraffu beth rydych chi wedi ei wneud hyd yn hyn, neu gadw eich gwaith a dychwelyd ato’n hwyrach\nCewch lenwi gwahanol adrannau’r ffurflen ym mha bynnag drefn y dewiswch chi, ond ni chewch gyflwyno’ch cais nes eich bod wedi llenwi pob adran\nOs yw’r ffurflen gais yn agored ar eich cyfrifiadur, ond nad ydych chi’n gweithio arni am 2 awr, cewch eich allgofnodi o’n system ar lein yn awtomatig. Bydd hyn yn golygu eich bod chi’n colli unrhyw waith sydd heb gael ei gadw.\nAdran 1: Ynglŷn â'ch corff\nYn yr adran hon, rydyn ni’n gofyn i chi rannu ychydig o wybodaeth sylfaenol am eich corff.\nRydyn ni’n gofyn am dair set o fanylion cyswllt:\nY Prif Berson Cyswllt yw’r person y byddwn yn cysylltu â nhw mewn perthynas â phob agwedd ar eich cais, a rhaid i’r person hwn fod ag awdurdod i lofnodi a chymeradwyo dogfennau ar ran eich corff ac i ateb unrhyw ymholiadau sy’n codi.\nOs yw eich cais yn llwyddiannus, byddwn yn anfon y cynnig grant at y Prif Berson Cyswllt. Y person hwn fydd yn gyfrifol am anfon adroddiadau ar gynnydd, a’r adroddiad terfynol atom ar ôl cwblhau’r project.\nDim ond y tro cyntaf y byddwch chi’n cyflwyno cais ar lein y bydd gofyn i chi ddarparu’r manylion cyswllt hyn. Os byddwch chi’n penderfynu cyflwyno cais arall i ni yn y dyfodol, bydd y manylion hyn eisoes ar y ffurflen i chi eu hadolygu a’u diweddaru os oes angen.\nNi chewch ysgrifennu mwy na 500 o eiriau yn yr adran hon, felly meddyliwch am y ffeithiau allweddol rydych chi am eu rhannu â ni sy’n crynhoi gweithgarwch celfyddydol eich corff a’ch dull o weithredu.\nYn yr adran hon, rydyn ni’n gofyn i chi ddisgrifio eich project yn fanwl. Yn hytrach na gofyn i chi ateb llawer o gwestiynau, rydyn ni’n gofyn i chi baratoi cynnig ar gyfer eich project.\nRydyn ni wedi nodi 6 thema fras y mae angen i bob cais am gyllid Cyfalaf y Loteri eu trafod.\nBodloni angen cydnabyddedig\nCyflawni project o safon uchel\nCynllunio a rheoli project llwyddiannus\nAriannu project llwyddiannus\nYm mhob adran, bydd angen i chi nodi rhai ffeithiau allweddol am eich project. Bydd angen i chi ddangos i ba raddau y mae eich project yn cyflawni pob un o’r themâu hyn. Byddwn ni’n rhestru’r wybodaeth y mae angen i chi ei darparu ar ein cyfer isod.\nCewch ysgrifennu faint fynnwch chi, a rhaid i chi wneud yn siŵr bod eich cynnig yn darparu’r holl wybodaeth rydyn ni’n gofyn amdani.\nLle bo modd, dylech ddarparu tystiolaeth i ategu eich cynnig, fel tystlythyrau, tystiolaeth o’r galw ac unrhyw gefnogaeth sydd yna ar gyfer eich project. Cewch atodi cyllideb ar gyfer y project a gwybodaeth ategol yn nes ymlaen. Cliciwch yma i ddarllen rhagor am atodiadau.\nRydyn ni’n defnyddio blaenoriaethau ariannu i’n helpu ni i dargedu ein buddsoddiad ac i ddewis rhwng ceisiadau. Ni fyddwn yn ystyried ceisiadau oni bai eu bod yn cyd-fynd yn dda â’n blaenoriaethau.\nCewch ddarllen rhagor am ein blaenoriaethau ariannu yn y Canllawiau Cyffredinol ar Raglen Cyllid Cyfalaf Cyngor Celfyddydau Cymru a’n Strategaeth Gyfalaf ar gyfer 2012-2017.\nSut byddwn ni'n defnyddio eich cynnig\nRydyn ni’n gwybod y bydd yna alw mawr am gyllid Cyfalaf y Loteri, ac y bydd yna geisiadau da na fydd modd i ni eu cefnogi.\nByddwn ni’n dod i benderfyniad ar eich cais trwy edrych ar y wybodaeth yn eich cynnig ar gyfer y project gan ystyried i ba raddau yr ydych chi wedi trafod ein themâu bras. Gallwch ddarllen rhagor am y pethau rydyn ni’n chwilio amdanynt wrth i ni asesu eich ceisiadau yn y Canllawiau Cyffredinol ar Raglen Cyllid Cyfalaf Cyngor Celfyddydau Cymru.\nWrth ddod i benderfyniad ar eich cais, byddwn ni’n ystyried i ba raddau y mae eich project yn cyd-fynd â’n blaenoriaethau ariannu hefyd.\nDywedwch wrthym am eich project a pham fod angen amdano.\nYn eich cynnig, dylech:\nDdisgrifio eich project. Dywedwch pa offer rydych chi am ei brynu, ymhle y caiff ei osod neu ei storio, ac a oes gennych ganiatâd i’w storio yno.\nDweud wrthym sut mae eich project yn cyd-fynd ag amcanion eich corff:\nPam ei bod hi’n briodol i'ch corff gyflawni’r project hwn?\nSut bydd hyn yn eich helpu chi i ehangu neu wella’r gwaith rydych chi eisoes yn ei wneud?\nDweud sut rydych chi’n gwybod bod yna angen am eich project:\nPa dystiolaeth sydd gennych o’r angen?\nPwy ydych chi wedi ymgynghori â nhw am eich project, a beth ddysgoch chi trwy wneud hyn?\nDweud pam eich bod chi’n credu bod eich project yn diwallu’r angen rydych chi wedi ei nodi.\nRhaid i chi gyflwyno rhestr gyflawn o’r eitemau rydych chi am eu prynu a chost pob un. Cewch wneud hyn ar ffurf atodiad i’ch cais. Cewch gyflwyno dogfennau eraill i ategu eich safbwynt bod yna angen am eich project. Cliciwch yma i gael rhagor o wybodaeth am atodiadau.\nRydyn ni’n chwilio am:\nDdisgrifiad clir o broject yr ymchwiliwyd iddi’n dda\nI ba raddau rydych chi wedi dangos bod yna angen am eich project ac i ba raddau y mae eich project yn diwallu’r angen rydych chi wedi ei nodi.\nRhannwch eich gweledigaeth ar gyfer y project â ni. Beth ydych chi am ei gyflawni? Pa gamau fyddwch chi’n eu cymryd i sicrhau bod eich project yn addas at y pwrpas ac y bydd o safon uchel?\nDdisgrifio eich gweledigaeth ac amcanion eich project. Sut ddaethoch chi i gytundeb ar y rhain?\nDweud sut y byddwch yn sicrhau y byddwch yn cyflwyno project o safon uchel:\no Pa waith ymchwil ydych chi wedi ei wneud er mwyn sicrhau bod yr offer rydych chi am ei brynu yn addas at ei bwrpas ac y bydd yn diwallu’r angen rydych chi wedi ei nodi?\no Pa waith ymchwil ydych chi wedi ei wneud o ran ansawdd y cynnyrch rydych chi am ei brynu, hyd ei oes ddisgwyliedig a’r costau cynnal?\no Pa waith ymchwil ydych chi wedi ei wneud i ddangos bod yr offer rydych chi wedi dewis ei brynu yn cynnig gwerth am arian?\nDweud wrthym pam rydych chi wedi dewis y cyflenwr/cyflenwyr o dan sylw.\nRhaid i chi gyflwyno tri dyfynbris gan wahanol gyflenwyr am yr holl eitemau neu becynnau o eitemau sy’n costio £2,000 neu ragor. Cliciwch yma i gael rhagor o wybodaeth am atodiadau.\nRydyn ni'n chwilio am:\nWeledigaeth sy’n glir, yn briodol ac yn bosibl ei chyflawni, y mae pob un o fudd-ddeiliaid eich project yn cytuno arni\nI ba raddau rydych chi wedi dangos y byddwch yn cyflawni project o safon uchel a fydd yn cyflawni eich gweledigaeth\nBod o fudd i'r cyhoedd\nDywedwch wrthym am effaith eich project (canlyniadau’r project) a’r manteision i bobl Cymru a ddaw yn ei sgil.\nDdweud wrthym am ganlyniadau eich project. Beth fydd yn newid os cewch chi brynu’r offer yma?\nDweud wrthym sut bydd eich project yn cyfrannu at sector y celfyddydau yng Nghymru. Dylech wneud hyn trwy ddangos sut y mae eich project yn cyd-fynd â’n blaenoriaethau ariannu ar gyfer rhaglen Gyfalaf y Loteri. Cewch ddarllen rhagor am ein blaenoriaethau ariannu yn y Canllawiau Cyffredinol ar Raglen Cyllid Cyfalaf Cyngor Celfyddydau Cymru a’n Strategaeth Gyfalaf ar gyfer 2012-2017.\nDisgrifio’r bobl a fydd yn elwa ar eich project, a dweud sut y byddant yn elwa arno. Er enghraifft:\nA fydd eich project o fudd i’r bobl sydd eisoes yn mwynhau’r gweithgarwch celfyddydol rydych chi’n ei gynnig, naill ai fel aelodau o gynulleidfa neu fel cyfranogwyr?\nA fydd eich project yn helpu cynulleidfa ehangach i fwynhau’r gweithgarwch celfyddydol rydych chi’n ei gynnig, neu’n annog pobl na fyddai wedi cymryd rhan o’r blaen i gymryd rhan yn y gweithgarwch?\nA fydd eich project yn helpu ymarferwyr creadigol fel artistiaid a chrefftwyr i ddatblygu a chyflwyno eu gwaith?\nDweud wrthym sut y bydd eich project yn effeithio ar safon eich gwaith, ac ar faint o waith rydych chi’n ei wneud.\nDweud wrthym sut y byddwch chi’n sicrhau bod canlyniadau eich project mor gynhwysol â phosibl trwy esbonio sut rydych chi wedi ystyried anghenion pobl anabl a grwpiau eraill sy’n anodd eu cyrraedd.\nDweud wrthym sut y byddwch chi’n marchnata canlyniadau eich project er mwyn sicrhau bod cynifer o fathau o bobl â phosibl yn dod i gysylltiad â’ch gweithgarwch celfyddydol.\nDdisgrifiad clir o ganlyniadau arfaethedig eich project\nI ba raddau rydych chi wedi dangos bod canlyniadau’r project rydych chi’n anelu at eu gwireddu yn bosibl i’w cyflawni\nI ba raddau rydych chi wedi ystyried materion mynediad a Chydraddoldeb mewn ffordd briodol\nDangos eich cryfderau a'ch cynaliadwyedd\nDywedwch wrthym am strwythur eich corff a’r ffordd y mae’n cael ei reoli. Dangoswch i ni eich bod chi wedi ystyried effaith ariannol eich project ar eich corff.\nDdweud wrthym am eich strwythurau rheoli a staffio, ac am ddulliau llywodraethu eich corff.\nPa sgiliau a phrofiad y mae eich Bwrdd neu’ch Pwyllgor Rheoli (neu’ch corff llywodraethu cyfatebol) yn eu cynnig i’r corff?\nDangos i ni eich bod chi wedi ystyried effaith eich project ar gymhwysedd eich corff i gyflawni ei weithgarwch arferol.\nYdych chi’n cymryd camau i atgyfnerthu eich corff yn rhinwedd eich project?\nDangos i ni fod eich corff yn gadarn yn ariannol a’i fod yn cael ei reoli’n dda.\nDangos i ni eich bod chi wedi ystyried holl oblygiadau ariannol eich project:\nDangoswch eich bod chi’n gallu talu’r costau sydd ynghlwm wrth yswirio a chynnal eich offer o flwyddyn i flwyddyn. Pa drefniadau fyddwch chi’n eu gwneud i yswirio’r offer?\nDywedwch wrthym os yw eich asesiadau ariannol wedi dangos y bydd eich project yn cael effaith bositif ar gynaliadwyedd eich corff. Er enghraifft, trwy gynhyrchu incwm, cwtogi ar gostau neu weithio mewn partneriaeth ag eraill.\nRhaid i chi gyflwyno eich Cynllun Busnes cyfredol i ategu’r adran hon o’ch cynnig. Os nad oes Cynllun Busnes cyfredol gennych, dylech gyflwyno cyllideb eich corff ar gyfer y flwyddyn ariannol gyfredol a’r un nesaf.\nCliciwch yma i gael rhagor o wybodaeth am atodiadau.\nI ba raddau rydych chi wedi dangos i ni fod eich corff yn cael ei reoli’n dda, ei fod yn sefydlog, a’i fod mewn sefyllfa dda i gyflawni project cyfalaf\nI ba raddau rydych chi wedi dangos i ni fod eich corff yn gadarn yn ariannol\nI ba raddau rydych chi wedi ystyried yr effaith ariannol aruthrol y gallai eich project ei chael ar eich corff\nDywedwch wrthym am eich dull o fynd ati i gyflawni’r project. Dywedwch pwy fydd yn gyfrifol am ei reoli a’i gyflawni a sut y byddwch chi’n cadw’r project ar y trywydd iawn.\nDdweud wrthym sut y byddwch chi’n rheoli eich project:\nPwy yn y corff fydd â chyfrifoldeb cyffredinol am ei gyflawni?\nA fyddwch chi’n gweithio gydag unrhyw un o’r tu hwnt i’ch corff i gyflawni eich project? Os felly, dywedwch wrthym beth yw rôl y bobl hyn a sut a phryd y cawsant eu penodi.\nDywedwch wrthym os oes unrhyw brofiad gennych o gyflawni projectau tebyg. Beth wnaethoch chi ei ddysgu o’r rhain y gallwch ei ddefnyddio ar gyfer y project hwn?\nDweud wrthym am amserlen eich project a dangos bod modd ei gyflawni.\nDweud wrthym sut y byddwch chi’n cadw eich project ar y trywydd iawn:\nSut byddwch chi’n rheoli ac yn monitro cyllideb eich project?\nSut byddwch chi’n monitro cynnydd eich project ac yn adrodd yn ôl i’ch Bwrdd neu’ch Pwyllgor Rheoli (neu’r corff llywodraethu cyfatebol)?\nYdych chi wedi adnabod unrhyw risgiau? Sut byddwch chi’n mynd ati i adnabod a rheoli risgiau trwy gydol y broses o gyflawni eich project?\nSut byddwch chi’n gwybod a yw eich project terfynol wedi bod yn llwyddiannus ai peidio?\nI ba raddau rydych chi wedi dangos eich bod chi’n gallu cyflawni a rheoli’r project yn llwyddiannus, gan sicrhau ei fod yn cael ei gyflawni’n brydlon ac o fewn y gyllideb\nI ba raddau ydych chi wedi dangos bod gan dîm y project y sgiliau a’r profiad angenrheidiol\nDywedwch wrthym am gyllideb y project a’r cyllid arall y bydd angen i chi ei godi er mwyn eich galluogi i gyflawni eich project.\nDdweud wrthym am unrhyw ragdybiaethau rydych chi wedi eu gwneud wrth lunio’r gyllideb ar gyfer y project.\nPa dystiolaeth allwch chi ei darparu i ategu’r ffigurau sydd yng nghyllideb y project?\nDweud wrthym am y cyllid arall sydd ei angen arnoch i gyflawni’r project:\nO ble y daw’r cyllid?\nA ydych wedi diogelu’r cyllid eisoes?\nOs na, dywedwch wrthym sut y byddwch chi’n mynd ati i godi’r arian a dangoswch y caiff ei godi mewn pryd.\nCewch ddarllen rhagor am y costau y gallwn eu hariannu a’r rhai na allwn mo’u hariannu yn y Canllawiau Cyffredinol ar Raglen Cyllid Cyfalaf Cyngor Celfyddydau Cymru.\nGyllideb sydd wedi ei seilio ar ragdybiaethau realistaidd, ac sy’n briodol o ran y math o broject sydd gennych mewn golwg a’i faint\nPa mor llwyddiannus rydych chi wedi bod wrth godi arian, a pha mor debygol yr ydych chi o godi’r holl arian sydd ei angen arnoch ar gyfer eich project, os nad ydych chi wedi gwneud hynny eisoes.\nYn yr adran hon, rydyn ni’n gofyn i chi rannu ychydig o ffeithiau sylfaenol am eich project. Byddwn ni’n defnyddio’r wybodaeth hon i’n helpu ni i fonitro beth sy’n digwydd ar draws Cymru ac i baratoi adroddiadau am effaith ein cyllid.\nDylai eich project gychwyn ar y dyddiad pan rydych chi’n disgwyl tynnu’r costau cyntaf. Er enghraifft, wrth brynu offer, gallai eich project gychwyn ar y dyddiad pan fo gofyn i chi dalu blaendal. Ni allwn ariannu unrhyw weithgarwch sydd wedi digwydd ynghynt.\nOs byddwn ni’n dyfarnu grant ar gyfer eich project, byddwn ni’n defnyddio’r dyddiadau hyn fel sail i gasglu gwybodaeth gennych, fel adroddiadau ar gynnydd ac adroddiadau terfynol er enghraifft. Os oes unrhyw newid o ran dyddiadau eich project, dylech ddweud wrthym ar y cyfle cyntaf posibl, gan nodi’r rheswm dros y newid.\nY math o gelfyddyd\nYn yr adran hon, rydyn ni’n gofyn i chi nodi canrannau i ddweud wrthym am y mathau o gelfyddyd sy’n gysylltiedig â’ch project.\nEr enghraifft, os yw eich project yn ymwneud yn unswydd â dawns (fel prynu llawr ddawnsio symudol), dylech nodi 100% wrth ymyl dawns yn y rhestr.\nOs yw eich project yn ymwneud â mwy nag un fath o gelfyddyd, rhaid i chi amcangyfrif y gyfran o wahanol fathau o gelfyddyd sydd o dan sylw cystal ag y gallwch chi. Er enghraifft, os yw eich project yn ymwneud â phrynu offer goleuo newydd ar gyfer theatr, ystyriwch y rhaglen y byddwch yn ei chyflwyno a dywedwch wrthym am y gwahanol fathau o gelfyddyd sy’n rhan o’r rhaglen. Gallai eich ateb edrych rhywbeth tebyg i hyn: drama 50%, cerddoriaeth 40% adloniant y theatr 10%.\nMae sicrhau bod y croestoriad ehangaf posibl o bobl yn cael mwynhau a chymryd rhan yn y celfyddydau yn rhan annatod o’n gwaith. Fel corff cyhoeddus, mae gennym gyfrifoldeb diwylliannol, moesol a chyfreithiol i hyrwyddo cydraddoldeb a chynhwysiant. Rydyn ni’n gosod pwys mawr ar y cyfrifoldeb hwn.\nRydyn ni am sicrhau ein bod ni, a’r cyrff rydyn ni’n eu hariannu, yn datblygu gwybodaeth a dealltwriaeth cynhwysfawr am amrywiaeth a chydraddoldeb. Rydyn ni am weld mynediad mwy cyfartal i’r celfyddydau, boed fel cynulleidfaoedd neu gyfranogwyr, felly rydym ni am i’n cyllid weithio’n galetach i estyn allan at y bobl hynny sy’n wynebu anghydraddoldeb. Rydym am ddathlu’r rôl y gall y celfyddydau ei chwarae wrth ddatblygu cydraddoldeb, gan gynnwys meithrin perthnasau da rhwng y bobl sy’n wynebu anghydraddoldeb a’r rhai sydd ddim.\nEr gwaethaf y gwaith da sydd wedi cael ei wneud gan lawer o artistiaid a chyrff ym myd y celfyddydau, rydyn ni’n gwybod bod rhai pobl yn wynebu rhwystrau sy’n eu hatal rhag mwynhau’r celfyddydau o hyd. Dyma un o’r rhesymau pam ein bod ni’n gosod cymaint o bwys ar Gydraddoldeb.\nFel corff cyhoeddus, mae’r gyfraith yn gofyn ein bod ni’n casglu ac yn monitro gwybodaeth am bwy sy’n elwa ar ein cyllid. Mae hyn yn ein helpu ni i adrodd ar gynnydd wrth fynd i’r afael ag anghydraddoldebau ym maes y celfyddydau, ac yn ein helpu ni i dargedu’r cyllid lle mae’r angen mwyaf amdano.\nMae Deddf Cydraddoldeb 2010 yn sôn am bobl â "nodweddion gwarchodedig" ac rydyn ni’n casglu gwybodaeth am brojectau’r celfyddydau sy’n targedu ac yn cyflawni gweithgarwch penodol ar gyfer y grwpiau hyn. Ar hyn o bryd, rydyn ni’n casglu gwybodaeth am grwpiau gan ddefnyddio’r rhestr y mae Deddf Cydraddoldeb 2010 yn ei phennu. Rydyn ni’n gofyn bellach eich bod chi’n dweud wrthym a yw eich gweithgarwch yn benodol ar gyfer grŵp oedran arbennig, pobl anabl, pobl o hil, crefydd neu gredo penodol, a yw’r gweithgarwch ar gyfer dynion yn unig neu fenywod yn unig, neu a oes ganddo ffocws ar gyfeiriadaeth rywiol, ailbennu rhywedd, beichiogrwydd neu famolaeth.\nYn yr adran hon rydyn ni’n gofyn i chi ddweud wrthym am leoliad eich project. Os caiff eich offer ei osod yn barhaol neu ei ddefnyddio mewn un canolfan yn unig, rhannwch fanylion y ganolfan â ni. Os yw eich offer yn gludadwy (fel cerbyd a gaiff ei ddefnyddio ar gyfer teithiau, er enghraifft), dylech rannu manylion prif ganolfan weinyddol eich corff â ni.\nRydyn ni’n gofyn am ganrannau i ateb rhai o’ch cwestiynau yn yr adran hon. Os bydd un canolfan i’ch project, dylech nodi 100% fel ateb (mewn geiriau eraill, bydd 100% o’r project yn digwydd yn y lleoliad hwn).\nYn y rhan yma o’r ffurflen gais, rydyn ni’n gofyn i chi ddarllen ychydig o wybodaeth bwysig am eich cyfrifoldebau o ran Diogelu Data a Rhyddid Gwybodaeth. Mae’n bwysig eich bod chi’n deall sut y byddwn ni’n defnyddio ac yn storio eich gwybodaeth. Ac mae angen i chi wybod beth i’w wneud os ydych chi’n teimlo bod unrhyw ran o’ch gwybodaeth yn sensitif yn fasnachol neu’n gyfrinachol.\nWedyn rydyn ni’n gofyn i chi gadarnhau nifer o ddatganiadau. Trwy roi tic yn y blwch, rydych chi’n llofnodi’r ffurflen gais yn electronig ar ran eich corff.\nMae’r rhan yma o’r ffurflen yn eich galluogi i gyflwyno’ch holl ddogfennau ategol, neu atodiadau.\nMae rhai atodiadau y mae’n rhaid i chi eu cyflwyno am eu bod yn rhan o’n hasesiad. Ni fyddwn ni’n derbyn eich cais hebddynt. Dyma nhw:\nEich cyllideb ar gyfer y project\nRhestr gyflawn o’r eitemau rydych chi am eu prynu, a’r costau cysylltiedig\nTri dyfynbris gan wahanol gyflenwyr ar gyfer pob eitem neu becyn o eitemau sy’n costio £2,500 neu ragor\nEich cyfrifon blynyddol ar gyfer y ddwy flwyddyn ariannol ddiwethaf\nMae rhagor o fanylion am yr atodiadau hyn isod.\nRhaid i chi gyflwyno eich Ffurflen Fonitro Cyfleoedd Cyfartal hefyd. Fel corff cyhoeddus, rhaid i ni dangos ein bod ni’n cydymffurfio â’r Ddyletswydd Cydraddoldeb. Rhwymedigaeth gyfreithiol yw hon sy’n llywodraethu ein gwaith. Mae angen i ni gasglu gwybodaeth i’n galluogi i fesur ein perfformiad wrth gydymffurfio â’r ddyletswydd hon. Mae’r Ffurflen Fonitro Cyfleoedd Cyfartal yn ein helpu ni i wneud hyn, ond nid yw’n rhan o’n proses asesu ac ni fydd y staff sy’n asesu’ch cais yn ei gweld.\nDylech gynnwys enw eich corff a theitl eich project yn yr enw ffeil ar gyfer pob atodiad.\nRhaid cyflwyno’ch cyllideb ar gyfer y project ar ein Templed pwrpasol. Gallwch lawrlwytho’r templed yma.\nBydd y templed yn cyfrif yr is-gyfansymiau ar eich cyfer yn awtomatig ac yn helpu i sicrhau bod eich cyllideb yn mantoli. Dylech lenwi’r blychau llwyd ar y daenlen lle bo hynny’n briodol. Os nad yw rhai o’r penawdau yn berthnasol i’ch project, cewch eu gadael yn wag. Ni chewch newid y blychau gwyn. Defnyddiwch £oedd llawn yn unig.\nDylai’r gyllideb ddweud wrthym faint y bydd eich project yn ei gostio (gwariant) a faint y cewch chi i dalu amdano (incwm). Dylai’r incwm a’r gwariant ar gyfer eich project fantoli (bod yn gyfartal â’i gilydd).\nGwariant y project\nDefnyddiwch y templed i ddweud wrthym faint y bydd eich project yn ei gostio. Defnyddiwch y penawdau sydd yno i ddangos cost yr holl eitemau y byddwch yn talu amdanynt yn rhan o’ch project.\nRhaid i’r costau y byddwch yn eu nodi fod yn gymwys. Cewch ddarllen rhagor am y costau y gallwn ni eu talu, a’r rhai na allwn eu talu yn y Canllawiau Cyffredinol ar Raglen Cyllid Cyfalaf Cyngor Celfyddydau Cymru.\nDywedwch wrthym beth yw cost yr offer rydych chi am ei brynu. Dylech wahanu’r gost yn wahanol eitemau neu becynnau. Er enghraifft, os ydych chi’n bwriadu prynu llawr ddawnsio symudol gan un cyflenwr ac offer sain symudol gan un arall, byddai’ch cyllideb yn edrych fel hyn:\nLlawr ddawnsio symudol\nOffer sain symudol\nDylai’r costau y byddwch yn eu nodi yng nghyllideb eich project gyd-fynd â dyfynbrisiau’r cyflenwyr y byddwch yn eu cyflwyno gyda’ch cais.\nMae lle ar y templed i chi i ddweud wrthym am gost 5 eitem neu becyn o eitemau. Os oes angen rhagor o le arnoch, cewch ddefnyddio’r adran o’r templed dan y pennawd "costau eraill".\nNodwch unrhyw ffioedd proffesiynol y bydd angen i chi eu talu yn yr adran hon. Dylech ddweud wrthym pam fod angen talu ffioedd proffesiynol yn adran "Cynllunio a rheoli project llwyddiannus" eich cynnig ar gyfer y project. Os ydych chi’n bwriadu talu £5,000 neu ragor i unrhyw unigolyn neu gorff, bydd angen i chi eu penodi trwy broses ddethol gystadleuol. Byddwn yn cynnal archwiliadau er mwyn sicrhau eich bod chi wedi mynd ati mewn ffordd briodol i benodi (caffael) pobl neu gyrff i weithio gyda chi.\nGwerth cymorth mewn da\nMae hyn yn gallu cynnwys gwaith gwirfoddolwr digyflog, a rhoddion ar ffurf tir, adeiladau neu offer. Nid ydym yn derbyn disgowntiau gan gyflenwyr fel cyfraniadau mewn da.\nDylech gyflwyno llythyr gyda’ch cais sy’n cadarnhau’r cymorth mewn da ac yn dangos gwerth y nwyddau a’r gwasanaethau a ddarperir.\nOs nad ydych chi wedi cofrestru ar gyfer TAW, dylech gynnwys TAW yn y gyllideb ar gyfer eich project.\nOs ydych chi wedi cofrestru ar gyfer TAW, dylai’r gyllideb ar gyfer eich project gynnwys y TAW na allwch ei hawlio nôl (sef "TAW anadferadwy"). Dywedwch wrthym sut rydych chi wedi cyfrif faint o TAW anadferadwy yr ydych wedi ei gynnwys yn y gyllideb ar gyfer eich project.\nIncwm y project\nDefnyddiwch y templed i ddweud wrthym am yr incwm y byddwch yn ei ddefnyddio i dalu am y project. Dylech nodi enw pob partner ariannu, a dweud a ddiogelwyd cyfraniad y partner eisoes ynteu a yw’n destun cais.\nCyllid cyhoeddus arall\nYma dylech ddweud wrthym am unrhyw grantiau a gewch chi gan gyrff cyhoeddus fel Llywodraeth Cymru neu’r Undeb Ewropeaidd.\nDylai hyn fod yr un fath ag unrhyw gost mewn da y gwnaethoch ei nodi yn ffigurau gwariant eich project.\nYma dylech ddweud wrthym am unrhyw incwm arall y byddwch yn ei ddefnyddio i dalu costau eich project. Gallai hyn gynnwys:\nEich cronfeydd eich hun (ond os ydych chi’n un o’n Cyrff Cyllid Refeniw, ni all hyn ddod o’ch grant refeniw)\nIncwm o godi arian, apelau cyhoeddus a rhoddion\nGrantiau gan Ddosbarthwyr eraill Cyllid y Loteri\nDyfynbrisiau gan gyflenwyr\nRhaid cyflwyno tri dyfynbris gan wahanol gyflenwyr ar gyfer pob eitem neu becyn o eitemau sy’n costio £2,000 neu ragor. Grŵp o eitemau rydych chi’n bwriadu eu harchebu gan un cyflenwr yw pecyn.\nOs ydych chi am brynu pecyn o eitemau a fydd yn costio £30,000 neu ragor gan un cyflenwr, dylech gyflwyno adroddiad tendro sy’n nodi pam eich bod chi wedi dewis defnyddio’r cyflenwr hwn, a pham fod prynu’r offer yn y modd hwn yn cynnig gwerth am arian.\nCewch gyflwyno atodiadau eraill rydych chi am i ni eu hystyried hefyd. Rydyn ni wedi sôn am rhai o'r rhain eisoes yn y Nodiadau Cymorth, er enghraifft, yr adroddiad tendro, tystiolaeth o’r galw am eich project, a llythyrau sy’n cadarnhau unrhyw gymorth mewn da. Bydd natur eich project yn penderfynu a oes angen cyflwyno’r rhain ai peidio. Hwyrach y byddwch am gyflwyno enghreifftiau o’ch gwaith creadigol neu brojectau tebyg rydych chi wedi eu cyflawni hefyd.\nOs oes arnoch angen rhagor o wybodaeth i’ch helpu chi wrth lenwi’r ffurflen gais ar lein, cewch gysylltu â ni:\nFfôn: 0845 8734 900 (am bris galwad lleol)\nSMS: 07797 800 504 (am bris SMS safonol eich rhwydwaith)


Sgwrsio Moose Ystod. Sgwrsio am ddim gyda dieithryn ar hap yn syth o Moose Ystod.\nChatroulette Moose Ystod\nCroeso i Chatroulette Moose YstodCyswllt i berson aleatory unrhyw le yn y byd. Gyda Chatroulette Moose Ystod gallwch ddewis rhwng yr opsiynau canlynol:- Sgwrs am ddim gyda phob math o bobl o Moose Ystod. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Moose Ystod:


Ffotograffiaeth | Swansea College of Art - UWTSD\nYdds Hafan - Y Brifysgol - Sefydliadau ac Academïau - Coleg Celf Abertawe - Ffotograffiaeth\nHoffech chi fod yn rhan o un o’r sectorau cyflymaf ei dwf yn y DU, sef y Diwydiannau Creadigol? Ni fu erioed amser o’r blaen pan fu ffotograffiaeth mor hanfodol bwysig. Mewn oes sy’n cael ei diffinio’n fwyfwy gan ‘y ffotograffig’, mae ein cyrsiau Ffotograffiaeth yng Ngholeg Celf Abertawe, Y Drindod wedi’u cynllunio i’ch addysgu ynghylch sut mae delweddau ffotograffig yn creu a dosbarthu syniadau o fewn diwylliant gweledol.\nAr eich taith gyda ni, byddwch yn dysgu’r sgiliau technegol a chysyniadol sydd eu hangen i fod yn ‘llythrennog yn weledol’, ac wrth wneud hynny, byddwch yn dysgu sut y gellir cymhwyso eich creadigrwydd i ystod o gyd-destunau creadigol a gyrfaoedd yn y dyfodol. Cewch bynciau o ddiddordeb mawr i chi a byddwch yn dod yn arbenigwyr yn eich maes astudio. Trwy arbrofi mewn gwahanol strategaethau gweledol – o ddigidol i analog, gwneud rhaglenni dogfennol i ffilmiau, golygyddol i osodwaith – byddwch yn dysgu sut i ddatblygu eich safbwynt unigryw a nodweddiadol eich hun fel ymarferwr creadigol.\nMae ein staff i gyd yn arbenigwyr yn y maes, yn gweithio fel ffotograffwyr, artistiaid ac ymchwilwyr a fydd yn gweithio gyda chi a’ch diddordebau nol, gan dywys eich proses creadigol a’ch helpu i siapio eich goliau ar gyfer y dyfodol. Bydd rhaglenni ffotograffiaeth Coleg Celf Abertawe yn rhoi’r holl gysylltiadau proffesiynol gyda’r diwydiant y bydd arnoch eu hangen ar ôl graddio.\nMae ein rhaglen darlithwyr gwadd a chyn-fyfyrwyr yn eich galluogi i weld drosoch chi eich hun faint o wahanol gyfleoedd cyflogaeth sydd ar gael drwy astudio gyda ni. Caiff ein cyn-fyfyrwyr eu cyflogi mewn ystod eang o gyd-destunau creadigol, yn cynnwys cyd-destunau ffasiwn, portreadau, golygyddol, dogfennol, hysbysebu, curadu ac oriel.\nFfotograffiaeth Ddogfennol a Gweithredaeth Weledol\nCyrsiau Ffotograffiaeth yn y Celfyddydau


Mae nifer o borwyr gwe y gallwch eu dewis i redeg yn eich busnes. Mae pa un yn dibynnu ar eich anghenion penodol ac, i raddau, dewis personol o ran nodweddion, rhyngwyneb ac ystyriaethau eraill. Pa borwr bynnag y byddwch yn ei ddewis, mae'n bwysig ei ddiweddaru'n rheolaidd – yn rhannol er mwyn manteisio ar ymarferoldeb newydd, gweithrediad cyflymach a chydnawsedd â'r dechnoleg gwe ddiweddaraf – ond yn bennaf er mwyn gwneud yn siŵr y caiff diogelwch ei chynnal, gan fod bregusrwydd mewn porwyr yn darged a ddewisir gan seiberdroseddwyr. Yn ogystal â rhedeg y fersiwn ddiweddaraf o'ch porwr y bydd eich system weithredu yn ei chefnogi, mae hyn hefyd yn golygu lawrlwytho a gosod y patsys diweddaraf ar eich porwr dewisol.\nGwnewch yn siŵr eich bod wedi gosod y fersiwn ddiweddaraf o borwyr, am resymau diogelwch a defnyddioldeb.\nGwnewch yn siŵr fod diweddariadau'n cael eu cymhwyso cyn gynted ag yr hysbysir amdanynt – yn awtomatig o ddewis – er mwyn manteisio ar y datrysiadau diogelwch diweddaraf.\nDiweddaru i'r fersiwn ddiweddaraf o'ch porwr\nMae diweddaru i'r fersiwn ddiweddaraf o borwyr gwe yn syml, ac rydym wedi'i gwneud hyn yn oed yn haws drwy roi dolenni o'r dudalen hon i'r rhai mwyaf poblogaidd. Gellir lanlwytho eraill drwy fynd i'w hafan a dilyn cyfarwyddiadau dilynol.\nCliciwch ar yr eicon isod sy'n cynrychioli'r porwr rydych wedi'i osod, a bydd hyn yn mynd â chi i'r wefan wreiddiol. Os ydych wedi bod yn ystyried newid i borwr arall yn gyfan gwbl – er enghraifft o Internet Explorer i Firefox – bydd clicio ar yr eicon ar gyfer eich porwr newydd dewisol hefyd yn eich galluogi i wneud hyn yn gyflym ac yn hawdd.\nCofiwch – nid yw gosod y fersiwn ddiweddaraf o'ch porwr yn ddigon ynddo'i hun i'ch diogelu rhag bygythiadau ar-lein.\nByddwch yn cael hysbysiadau cyfnodol bod diweddariadau ar gael ar gyfer eich porwr. Ar gyfer cyfrifiaduron Windows, er enghraifft, mae diweddariadau wedi'u cynnwys mewn patsys Windows rheolaidd gan Microsoft – fel arfer, cânt eu cyhoeddi ar ddydd Mawrth penodol ym mhob mis. Dylai defnyddwyr Apple Mac OSX chwilio am ddiweddariadau drwy'r cymhwyster Software Update.


Mae Tronsmart yn Cyflwyno'r Apollo Bold, Clustffonau Di-wifr gyda Canslo Sŵn Gweithredol Hybrid | Newyddion bachu\nMae Tronsmart yn cyflwyno'r Apollo Bold, clustffonau di-wifr gyda chanslo sŵn gweithredol hybrid\nYn 2016, lansiodd Apple yr iPhone cyntaf heb jack clustffon, symudiad y mae gweithgynhyrchwyr eraill wedi'i ddilyn ychydig ar ôl ychydig ac yn ymarferol heddiw mae'n anodd iawn dod o hyd i ffôn clyfar gyda'r math hwn o gysylltiad. Mae'r symudiad hwn wedi gorfodi defnyddwyr i newid i glustffonau di-wifr.\nEr nad Apple oedd y cwmni cyntaf i lansio clustffonau di-wifr, roedd Samsung a Bragi eisoes yn cynnig y mathau hyn o gynhyrchion, ni fu tan lansiad yr AirPods yn 2016 (yr un flwyddyn pan ddileodd y jack clustffon) daeth clustffonau diwifr yn duedd.\nWrth i'r blynyddoedd fynd heibio, nid yw anghenion defnyddwyr yn mynd trwy glustffonau di-wifr ag ymreolaeth dda yn unig, ond maent hefyd yn rhoi mwy o bwys i'r buddion y gallant eu cynnig. Yn yr ystyr hwn, canslo sŵn yw un o'r nodweddion pwysicaf i 36% o ddefnyddwyr yn chwilio am y math hwn o glustffonau.\nMae'r gwneuthurwr Tronsmart newydd gyflwyno'r Apollo Boldrhai sŵn gweithredol hybrid yn canslo clustffonau mewn cydweithrediad, unwaith eto, gyda'r gwneuthurwr prosesydd Qualcomm. Mae'r clustffonau Tronsmart newydd yn defnyddio'r prosesydd QCC5124, prosesydd nad yw eto i'w gael mewn unrhyw ddyfais arall ar y farchnad.\nMae Apollo Bold Tronsmart yn gydnaws â chanslo sŵn gweithredol a phrosesu signal bluetooth, gan ganiatáu i'r ddwy swyddogaeth gynnig y perfformiad gorau gweithio gyda'i gilydd. Mae'r mwyafrif o glustffonau di-wifr sydd ar gael ar y farchnad ar hyn o bryd yn defnyddio un sglodyn ar gyfer cysylltiad bluetooth ac un arall ar gyfer canslo sŵn gweithredol.\nMae'r clustffonau Tronsmart newydd hyn wedi'u cynllunio gyda'r dechnoleg hybrid hon sydd hefyd yn caniatáu canslo sŵn mewn ystod eang, er mwyn sicrhau canlyniad gwell, gan ganiatáu canslo sŵn o hyd at 35 dB, am yr uchafswm o 28 dB y mae'r mwyafrif o glustffonau di-wifr ar y farchnad yn ei gynnig.\nNewydd-deb arall a welwn yn y clustffonau Tronsmart newydd hyn yw'r defnydd o dechnoleg trosglwyddo signal cydamserol. Mae hyn yn caniatáu anfon signal bluetooth ar yr un pryd i'r earbuds chwith a dde. Llawer o'r clustffonau di-wifr ar y farchnad, un ohonynt yw'r un sy'n derbyn y signal ac yna'n ei basio i'r headset arall, a all weithiau achosi oedi penodol wrth gydamseru.\n1 Manylebau Beiddgar Apollo Tronsmart\n2 Cymryd rhan yn y raffl ar gyfer rhai Apollo Bold\nManylebau Beiddgar Apollo Tronsmart\nAptX yn gydnaws i gynnig ansawdd sain rhagorol.\nMae wedi 6 meicroffon sy'n cynnig ansawdd sain da ac mae hynny hefyd yn caniatáu i'r system canslo sŵn gynnig canlyniadau cystal.\nMae ganddo dri dull: ANC (canslo sŵn), Cerddoriaeth a Thryloywder (yn lleihau sain amgylchynol heb ynysu ein hunain yn llwyr o'r amgylchedd).\nYmreolaeth 30 awr o chwarae cerddoriaeth diolch i'r achos gwefru.\nMae pob llwyth yn caniatáu inni defnyddiwch y clustffonau am 10 awr.\nMae ganddo swyddogaeth sydd yn canfod pan rydyn ni'n gosod y clustffonau yn y glust i oedi neu ailddechrau chwarae cerddoriaeth.\nYm mis Medi lansiwch gais am ddyfeisiau symudol sydd yn caniatáu inni gydraddoli'r sain.\nCymryd rhan yn y raffl ar gyfer rhai Apollo Bold\nYr wrthwynebydd mwyaf uniongyrchol o'r Apollo Bold yw'r AirPods Pro, ond mae'r rhain 46% yn rhatach, felly os nad yw'r gyllideb yn cynnwys talu'r mwy na 25o ewro y mae clustffonau Apple yn ei gostio, dylech ystyried yr opsiwn hwn.\nI ddathlu lansiad yr Apollo Bold, Mae Tronsmart wedi paratoi rhoddion, raffl a fydd yn weithredol rhwng Gorffennaf 15 a 31 a gallwn ennill un o 2il raffl Apollo Bold gyda hi.\nLlwybr llawn i'r erthygl: Newyddion bachu » Gadgets » Mae Tronsmart yn cyflwyno'r Apollo Bold, clustffonau di-wifr gyda chanslo sŵn gweithredol hybrid\nRipiwch eich DVDs i MP4 yn gyflym ac yn hawdd gyda WinX DVD Ripper\nSPC Zion Air Pro, dewis arall TWS am bris wedi'i addasu [Dadansoddiad]


Peidiwch â cholli unrhyw beth!\nNid yw'n hawdd jyglo gwahanol gyfrifoldebau. Defnyddiwch y calendr i gadw cofnod o aseiniadau sydd ar ddod, digwyddiadau a dyddiadau cyflwyno eraill.\nDdim yn gyfarwydd i chi? Neidiwch i fideo calendr "Ultra".\nDdim yn gyfarwydd i chi? Neidiwch i adran gymorth "Ultra" am gymorth ar ddod o hyd i'r calendr.\nDewiswch y plws (+) i greu digwyddiad newydd. Gallwch hefyd ddewis dyddiad i greu digwyddiad. Pennwch y digwyddiad i'r calendr priodol, dewiswch y dyddiad ac amser, ac ychwanegwch ddisgrifiad.\nDangoswch y calendrau rydych am eu dangos, fel sefydliad, personol, neu gwrs. Yn ôl rhagosodiad, mae'r holl galendrau'n weladwy. Gallwch newid lliw pob calendr i weddu i'ch dewis ac i benderfynu'n hawdd pa ddigwyddiadau sy'n cyfateb i bob calendr.\nMae pob digwyddiad sefydliad yn ymddangos yng nghalendr y sefydliad. Mae pob digwyddiad cwrs, fel aseiniadau sydd i'w cyflwyno, yn ymddangos yng nghalendr y cwrs. Bydd cyrsiau rydych yn eu cuddio ym modiwl Fy Nghyrsiau ar y dudalen Fy Sefydliad hefyd yn cael eu cuddio yn y rhestr Calendrau.\nDdim yn gyfarwydd i chi? Neidiwch i adran gymorth "Ultra" am fanylion ar weddau calendrau.\nDdim yn gyfarwydd i chi? Neidiwch i adran gymorth "Ultra" am fanylion ar greu digwyddiad calendr.\nDewiswch galendr i gysylltu'r digwyddiad ag ef, megis eich calendr personol.\nCreu digwyddiad ailadroddus\nAiladrodd Wythnosol Mae'n ailadrodd digwyddiad ar ddiwrnod yr wythnos. Mae digwyddiad yn gorffen ar ôl X gwaith -NEU- ar ddyddiad penodol.\nAiladrodd Misol Mae'n ailadrodd digwyddiad ar ddyddiad o'r mis (1-31) neu ddydd o'r wythnos (Sul gyntaf, ail Lun, ac ati) a gefnogir. Mae digwyddiad yn gorffen ar ôl X gwaith-NEU- ar ddyddiad penodol.\nDdim yn gyfarwydd i chi? Neidiwch i'r adran gymorth "Ultra" am olygu digwyddiad.\nDewiswch y digwyddiad i'w olygu neu i'w ddileu.\nULTRA: Chwilio a llywio'r calendr\nDdim yn gyfarwydd i chi? Neidiwch i'r adran gymorth "Gwreiddiol" am ddod o hyd i'r calendr.\nYn eich calendr, gallwch ddod o hyd i'r wybodaeth hon ar ddigwyddiadau:\nGwiriwch galendr eich cwrs\nPan fyddwch yn defnyddio'r calendr o'r tu mewn i gwrs, mae'n dangos digwyddiadau ar gyfer y cwrs hwnnw yn unig. Dewiswch eicon Calendr o far llywio'r cwrs.\nULTRA: Dewis eich gwedd\nDdim yn gyfarwydd i chi? Neidiwch i'r adran "Gwreiddiol" am ddewis gwedd eich calendr.\nDewiswch Dyddiadau Cyflwyno i ganolbwyntio ar eich dyddiadau cau sydd ar ddod yn unig.\nULTRA: Creu a golygu digwyddiad\nDdim yn gyfarwydd i chi? Neidiwch i'r adran gymorth "Gwreiddiol" am greu digwyddiad calendr.\nYchwanegwch ddigwyddiadau i'ch calendr personol trwy ddewis Calendr o'r rhestr lle mae'ch enw yn ymddangos. Dewiswch yr arwydd plws ac ychwanegwch deitl, dyddiad, amser a lleoliad digwyddiad.\nULTRA: Rhannu'ch calendr\nPan fyddwch yn cysylltu'ch calendr Blackboard Learn â chalendr allanol, bydd pob digwyddiad cwrs yn ymddangos am flwyddyn yn y gorffennol ac yn y dyfodol.\nI rannu'ch calendr Blackboard Learn ag iCal, byddwch yn ei ychwanegu fel tanysgrifiad calendr.\nULTRA: Ychwanegu calendr allanol\nDewiswch Ychwanegu Calendr i orffen a mewngludo digwyddiadau.\nPan fyddwch yn ychwanegu'ch calendr allanol at Blackboard Learn, bydd digwyddiadau yn ymddangos am flwyddyn yn y gorffennol ac yn y dyfodol. Mae’r digwyddiadau wedi’u grwpio o dan Fy Nghalendr Personol i ddangos eich bod wedi’u hychwanegu eich hun. Ni fydd y digwyddiadau yn cyfeirio at y calendr neu enw'r ffeil uwchlwythoch.


Siopa - Wicid\nHafan » Info » Dy Hawliau » Siopa\nUpdated: Mai 16 2017\nGyda chynnydd enfawr yn yr hyn yr ydym ni yn ei brynu ar-lein, mae angen i ni fod yn fwy effro nag erioed o’n Hawliau Defnyddwyr. Dyma’r hawliau sydd gennym ni fel cwsmeriaid neu ddefnyddwyr (rhywun sy’n prynu rhywbeth neu sy’n talu am wasanaeth) – mae yna gyfreithiau’n weithredol sy’n dy ddiogelu di. Maen nhw’n gymwys p’un ai wyt ti’n prynu rhywbeth yn uniongyrchol o’r siop neu ‘o bellter’ h.y. dros y ffôn, drwy’r post neu ar-lein.\nDyma rai enghreifftiau o hawliau defnyddwyr:\nMae modd i ti gael ad-daliad, atgyweiriad neu amnewidiad os bydd rhywbeth yn ddiffygiol neu ddim yn gweithio’n gywir, fodd bynnag does dim hawl gen ti i gael ad-daliad os wyt ti’n newid dy feddwl, oni bai dy fod ti’n prynu ar-lein, dros y ffôn, drwy ‘eBay’ a.y.b.\nMae hawl gen ti i gael ad-daliad llawn os byddi di’n prynu nwyddau ar-lein, dros y ffôn, drwy ‘eBay’ ac ati, a dwyt ti ddim yn derbyn dy nwyddau o fewn 30 diwrnod (neu ddyddiad arall y cytunwyd arno).\nEfallai byddi di’n gymwys am ad-daliad neu iawndal os wyt ti wedi llofnodi contract gyda rhywun er mwyn iddyn nhw gyflawni gwaith a dydy’r gwaith ddim o safon digon da.\nMae siopa ar-lein yn gyfleus iawn. Does dim rhaid i ti adael y tŷ, mae modd siopa ar unrhyw adeg yn ystod y dydd ac mae dewis ehangach o nwyddau. Mae’r math yma o siopa yn gallu bod yn hwylus iawn.\nOnd mae yna nifer o beryglon ynghylch siopa ar-lein sy’n gallu golygu colli dy arian neu rywun yn defnyddio dy gerdyn mewn modd twyllodrus. Felly mae’n rhaid i ti fod yn ofalus, a dylet ti ddilyn rhai rhagofalon:\nGwna’n siwr dy fod ti wedi teipio’r wefan yn gywir. Edrycha ar y gwefannau yn ofalus iawn cyn prynu unrhyw beth. Mae achosion wedi bod yn y gorffennol lle mae copiau dyblyg o wefannau wedi cael eu sefydlu er mwyn edrych yn union yr un fath â’r wefan go iawn. Yna bydd dy fanylion cerdyn debyd neu gredyd yn cael ei ddwyn.\nDefnyddia wefannau y mae dy deulu a ffrindiau wedi eu defnyddio yn y gorffennol, fel y gelli di fod yn sicr eu bod nhw’n ddibynadwy.\nPaid â phrynu oddi wrth wefan sydd ddim yn dangos rhif ffôn a chyfeiriad post llawn. Bydd gan y mwyafrif o wefannau dilys dystysgrif diogelwch sydd yn dy sicrhau di eu bod nhw’n ddibynadwy.\nGwna’n siwr dy fod ti yn effro i’r holl gostau, gan gynnwys costau megis tâl postio a phacio a TAW (VAT). Ar rai gwefannau, bydd y costau yma ond yn cael eu hychwanegu ar ddiwedd y broses, cyn i ti wneud taliad.\nBydd gan y mwyafrif o wefannau dilys symbol ‘clo’ gwyrdd ar ochr chwith y ‘bar cyfeiriad’ pan fyddi di ar fin gwneud taliad. Mae’r symbol yma yn rhoi tawelwch meddwl bod y safle we yn un ddiogel.\nFfordd wych o sicrhau bod y manylion banc yn ddiogel yw sefydlu cyfrif PayPal. Mae hyn yn wefan ddiogel a dilys sydd yn edrych ar ôl unrhyw daliadau ar-lein os wyt ti’n sefydlu cyfrif gyda nhw. Mae’r mwyafrif o wefannau yn derbyn taliad PayPal, felly mae’n golygu bydd byth rhaid i ti ddefnyddio dy fanylion banc yn uniongyrchol.\nOs wyt ti’n siopa ar wefannau megis eBay, dylet ti wirio’r polisi ynghylch dychwelyd eitemau rhag ofn dy fod ti yn newid dy feddwl neu os bwydd y nwyddau ddim yn gweithio. Hefyd mae’n rhaid i ti wirio telerau’r taliad. Bydd rhai gwerthwyr yn disgwyl taliad yn syth, ac eraill yn derbyn taliadau hyd at 5 diwrnod ar ôl i ti gytuno i brynu’r eitem.\nBydd nwyddau sy’n dod o dramor yn cymryd fwy o amser i gyrraedd, felly ceisia osod dyddiad dosbarthu o fewn 30 diwrnod. Hefyd, os wyt ti’n prynu nwyddau o dramor, mae dy gontract di gyda rhywun sydd mewn gwlad arall, felly gelli di gael problem yn cael ad-daliad os bydd y nwyddau yn ddiffygiol a.y.b.\nPrintia neu cymera lun o’r sgrîn sy’n dangos yr archeb a’r telerau ac amodau sy’n dangos ar y wefan, rhag ofn byd problemau yn codi.\nDylet ti dderbyn cadarnhad o dy archeb drwy ebost o fewn 24 awr.\nMae’n ddefnyddiol i wybod beth yw dy hawliau di fel defnyddiwr, a beth i’w wneud os bydd nwyddau yn ddiffygiol, cyn gwario unrhyw arian.\nCadw pob derbynneb pan fyddi di’n prynu nwyddau, mae hyn yn dystiolaeth dy fod ti wedi prynu eitem o siop neu fasnachwr.\nGofyn am dderbynneb os fydd un ddim yn cael ei chynnig.\nOs wyt ti’n prynu unrhyw beth ar-lein, gwna’n siwr dy god ti’n cadw manylion yr archeb neu dystiolaeth dy fod ti wedi prynu rhywbeth. Gwiria’r polisi ynghylch dychwelyd unrhyw nwyddau hefyd. Os wyt ti’n prynu rhywbeth ail-law oddi wrth rywun, weithiau bydden nhw’n nodi’n glir nad ydyn nhw’n derbyn unrhyw nwyddau sy’n cael eu dychwelyd.\nOs wyt ti’n prynu unrhyw beth o gylchgrawn neu bapur newydd, cadwa’r hysbyseb a chofia ei bod hi’n bosib i gwmniau fynd i’r wal cyn i ti dderbyn dy nwyddau.\nOs wyt ti’n prynu rhywbeth sy’n ddiffygiol, paid â’i ddefnyddio ac anfon yr eitem yn ôl neu cer â’r eitem yn ôl i’r lle prynaist ti hi. Dylai fod hawl gyda ti am ad-daliad llawn.\nOs bydd y masnachwr yn trwsio’r eitem ac mae’n ddiffygiol unwaith eto, mae gen ti’r hawl i gael dy arian yn ôl.\nOs wyt ti’n prynu eitem sy’n cael ei gwerthu drwy gynnig arbennig ac mae’n nodi bod yr eitem yn ddiffygiol, yna fyddi di ddim yn gallu cael ad-daliad os wyt ti’n rhoi gwybod am y broblem nes ymlaen.\nMae yna warantu sy’n dy ddiogelu di os ydy rhywbeth yn mynd o’i le gydag eitem newydd, ac fel arfer bydd manylion ar sut i hawlio dy arian yn ôl gyda’r eitem.\nEfallai bydd gwarant estynedig yn cael ei chynnig, ond bydd rhaid i ti dalu am hyn. Meddyliwch yn ofalus os ydyw’n werth talu amdani.\nMae’r adran Cyngor ar Bopeth yn gallu cynnig cyngor diduedd am ddim ar gyfer defnyddwyr. Mae modd i ti hefyd rhoi gwybod am unrhyw gwmni neu werthwr unigol sy’n achosi problemau trwy gysylltu â’r garfan Safonau Masnach.\nCyfranogiad Pobl Ifainc\nRhoi Gwybod am Drosedd a Chymorth Dioddefwyr\nDy Hawliau Cyfreithiol\nMathau o Drosedd\nCadw Dy Hun yn Ddiogel\nCydraddoldeb, Amrywiaeth a Gwahaniaethu


Mediation - Allington Hughes Law\nYng Ngogledd Cymru a Chaer\nMae’r Cyfarwyddwr a’r Gweithredydd Cyfreithiol Siartredig Alison Stace yn Gyfryngwr Achrededig. Gall Alison weld cleientiaid yn ein swyddfeydd yn Wrecsam, Caer a Llanrwst ar gyfer materion sifil.\nMae cyfryngu yn ffordd allweddol o leihau costau cyfreithiol, a bydd yn lleihau difrod emosiynol yn ogystal â’r difrod ariannol i unigolion o ganlyniad i achosion Llys hir. Gyda ffioedd llys yn cynnyddu’n sylweddol yn ddiweddar nid yw’n syndod bod mwy a mwy o bobl yn dewis symud ymlaen â materion drwy gyfryngu.\nOs hoffech gael gwybodaeth pellach am gyfryngu ac sut y gall cyfryngu fod o ddefnydd yn eich achos chi, rydym wedi creu dogfen cwestiynau cyffredin a all gael ei lawrlwytho isod.\nOs hoffech drafod y defnydd o gyfryngu yn eich achos chi, cysylltwch ag Alison Stace ar 01978 291 000 neu e-bostioch [email protected]\nLawrlwythwch ein dogfen Cwestiynau Cyffredin Cyfryngu\nCysylltwch âg Allington Hughes\nAm fwy o wybodaeth am ein gwasanaethau Cyfryngu a Cyfraith Cydweithredol


Cyfradd cyfnewid Kazakhstani Tenge (KZT) I Doler bermuda (BMD) byw ar farchnad cyfnewid Forex\nCyfraddau cyfnewid FOREX updated: 14/11/2019 15:58\nKazakhstani Tenge - Doler bermuda pris ar hyn o bryd ar y farchnad cyfnewid Forex yn 14 Tachwedd 2019\n15:58:30 (Diweddariad cyfradd forex mewn 59 eiliad)\n1 KZT = 0.0026 BMD\n1 BMD = 388.49 KZT\nFfynhonnell y cyfraddau cyfnewid yw'r gyfnewidfa Forex. Y gyfradd gyfnewid o 1 Kazakhstani Tenge i Doler bermuda yn y gyfnewidfa Forex = 0.0026 BMD. Cyfradd cyfnewid ar-lein gyda newid cyson o'r gyfnewidfa Forex. Mae'r gyfradd gyfnewid gyfredol ar gael cyn gynted â phosibl ar y wefan.\nSiart masnachu Forex Doler bermuda - Kazakhstani Tenge yn byw, 14 Tachwedd 2019\nSiart masnachu Forex Tenge I Doler bermuda yn byw, 14 Tachwedd 2019\nAr ein gwefan gallwch ddod o hyd i siart o Kazakhstani Tenge i Doler bermuda cyfradd gyfnewid ar 14 Tachwedd 2019. Mae'r siart ar frig y dudalen wedi'i chreu i'w gwneud hi'n gyfleus i chi wylio'r newidiadau yn y gyfradd gyfnewid. Hofran dros y graff i weld yr union gyfradd gyfnewid am yr amser a ddewiswyd. Diweddariad siart cyfradd cyfnewid bob 30 eiliad.\nTrosi Kazakhstani Tenge I Doler bermuda Kazakhstani Tenge I Doler bermuda Cyfradd cyfnewid Kazakhstani Tenge I Doler bermuda Hanes y gyfradd gyfnewid\nMasnachu ar-lein Kazakhstani Tenge (KZT) i Doler bermuda ar hyn o bryd\nBob munud rydym yn olrhain y gyfradd gyfnewid. 0.0000 BMD - y newid yn y Kazakhstani Tenge (KZT) i gyfradd Doler bermuda ar gyfer y funud hon. Mae'r wefan yn dangos tabl ar gyfer postio 10 munud o'r Kazakhstani Tenge i'r Doler bermuda ar gyfer pob munud. Gweler data cyfradd cyfnewid am 10 munud yn y tabl ar y dudalen hon.\nMasnachu ar-lein Kazakhstani Tenge (KZT) i Doler bermuda masnachu olaf awr\nBob awr rydym yn olrhain cyfradd cyfnewid Kazakhstani Tenge i Doler bermuda. Cynyddodd 0.0000 BMD yr awr y Kazakhstani Tenge (KZT ) i Doler bermuda. Cyfradd cyfnewid yr awr o'r Kazakhstani Tenge i'r Doler bermuda yn y tabl am 10 awr. Postio gwybodaeth yn gyfleus ar y gyfradd awr ar y wefan.\nMasnachu ar-lein Kazakhstani Tenge (KZT) i Doler bermuda tuedd heddiw 14 Tachwedd 2019


Dim ond bygythiad credadwy o annibyniaeth sy’n rhoi mwy o drosoledd i Gymru yn Llundain medd Adam Price. – Newyddion Cymru Ar-Lein : Wales News Online\nDywedodd Mr Price y bydd llywodraeth Cymru o dan arweinyddiaeth ei blaid yn “cryfhau llaw Cymru” o ran delio â San Steffan oherwydd ymrwymiad Plaid i refferendwm annibyniaeth.\nDywedodd Adam Price, os yw Llywodraeth y DU i wrando ar lais Cymru, yna roedd angen “syniadau newydd ac egni newydd ar gyfer Cymru newydd” i sicrhau bod arweinyddiaeth y genedl yn cyd-fynd â chefnogaeth gynyddol i annibyniaeth Cymru.\nYchwanegodd Arweinydd Plaid Cymru fod Cymru wedi elwa o “ddifidend datganoli” yn ystod y pandemig ond bod annibyniaeth yn hanfodol os yw Cymru am wireddu ei llawn botensial a bod yn rhydd o galamau San Steffan.\nMewn apêl uniongyrchol dywedodd Adam Price bod y gobaith o annibyniaeth yn tyfu hyd yn oed yn gryfach ar ôl Mai 6ed.\n“Bydd Llywodraeth Plaid Cymru yn golygu Cymru gryfach – yn cael ei hofni a’i pharchu gan San Steffan heb ei hesgeuluso a’i hanwybyddu. Bydd hyn yn golygu mwy o fuddsoddiad a mwy o bwerau.\n“Dim ond bygythiad credadwy o annibyniaeth sy’n rhoi mwy o drosoledd i Gymru yn Llundain.\n“Mae llwyddiant lle mae Cymru wedi siartio ei chwrs ei hun yn ystod y pandemig yn ddadl dda dros ddatganoli ond yn ddadl well fyth dros annibyniaeth.\n“Rydym wedi gweld difidend datganoli ar ffurf system olrhain ac olrhain y GIG er enghraifft, ond mae angen annibyniaeth lawn ar Gymru os ydym am fod yn rhydd o helyntion San Steffan megis methiannau rhwydwaith profi Lighthouse Labs, ‘cronyism’ contractau ‘PPE’ a’r diffygion yn y system ffyrlo.\n“Y peth mwyaf pwerus mewn gwleidyddiaeth yw momentwm. Yr hyn sydd ei angen ar Gymru nawr yw syniadau newydd ac egni newydd i Gymru newydd alluogi newid gêr a sicrhau bod arweinyddiaeth ein cenedl yn unol â chefnogaeth gyhoeddus gynyddol i annibyniaeth.\n“Mae profiad yr Alban wedi ein dysgu bod y gobaith o annibyniaeth yn gorfodi San Steffan i wrando. Dim ond trwy ethol Llywodraeth Plaid Cymru ar Fai 6ed y bydd llaw Cymru yn cael ei chryfhau wrth herio Llywodraeth Dorïaidd y DU.\n“Mae HS2 yn enghraifft berffaith o sut mae trethdalwyr Cymru yn cael eu gorfodi i droedio’r bil ar gyfer prosiect gwerth biliynau o bunnoedd a adeiladwyd yn gyfan gwbl y tu allan i Gymru tra bydd yr Alban yn derbyn cyllid canlyniadol.\n“Ni fu Cymru erioed Brif Weinidog yn barod i sefyll i fyny i San Steffan ac ymladd dros well i’n cenedl. Yr hyn sydd gennym nawr yw Prif Weinidog yn dadlau dros i bwerau dros les aros yn nwylo’r Torïaid yn San Steffan, gan roi ei undebaeth o flaen ei sosialaeth unwaith eto.\n“Mae’n bryd mynnu’r parch y mae Cymru yn ei haeddu.\n“Dyna pam rwy’n annog pawb sydd naill ai’n chwilfrydig am annibyniaeth neu’n hyderus yn yr hyn y gallem ei gyflawni trwy roi dyfodol Cymru yn nwylo Cymru i ddal y llanw troi trwy bleidleisio dros Blaid Cymru i sicrhau bod y gobaith o annibyniaeth yn tyfu hyd yn oed yn gryfach ar ôl Mai 6ed.\nTags: adam price Annibyniaeth plaid cymru\nPrevious Helen Mary Jones yn galw am gynllun i adfywio canol tref Llanelli\nNext Cyngor Bro Morgannwg yn cyhoeddi ei Gynllun Cyflawni Blynyddol 2021/22


Cyfarwyddwr WISERD yn derbyn medal Hugh Owen am ymchwil addysg | WISERD\nMae’r Athro Sally Power, Cyfarwyddwr WISERD, wedi derbyn Medal Hugh Owen 2020 Cymdeithas Ddysgedig Cymru am ei hymchwil addysgol ragorol.\nMae'r Athro Power yn ymchwilydd addysg blaenllaw, gyda ffocws eang ar bolisi ac anghydraddoldeb. Mae hi'n chwarae rhan sylweddol wrth gefnogi ymchwil addysg ledled Cymru.\nMae Astudiaeth Aml-garfan Addysg WISERD (WMCS), a gyfarwyddwyd gan Power ers 2012, yn ffordd arloesol o gasglu profiadau a chanfyddiadau pobl ifanc ac yn darparu labordy unigryw ar gyfer ymchwil addysg yng Nghymru. Rydym wedi rhannu ei ganfyddiadau mewn amrywiaeth o ffyrdd hygyrch i fyfyrwyr ysgol, yn yr Eisteddfod ac i athrawon. Mae canfyddiadau allweddol yr astudiaeth wedi cael eu harddangos gan y Cyngor Ymchwil Economaidd a Chymdeithasol (ESRC) ar gardiau post ffeithlun fel enghraifft o ledaenu’r wybodaeth mewn ffordd hygyrch.\nMae'r Athro Power yn siaradwr rheolaidd ar y llwyfan rhyngwladol ac mae'n aelod o nifer o baneli yn y DU a thramor. Mae hi wedi bod yn rhan o geisiadau llwyddiannus am dros £10 miliwn o ddyfarniadau grant ac mae ganddi ddau lyfr i’w cyhoeddi gyda Policy Press eleni.\nWrth dderbyn y fedal, dywedodd yr Athro Power:\n“Rwy’n falch iawn fy mod wedi cael y Fedal hon. Rydw i wedi bod yn ffodus iawn o weithio gyda chydweithwyr rhyfeddol dros y blynyddoedd, ac rwy'n ddiolchgar i’r holl sefydliadau ac unigolion sydd wedi ariannu a chymryd rhan yn fy ymchwil.\n“Hoffwn hefyd ddiolch i Gymdeithas Ddysgedig Cymru am ddarparu llwyfan i arddangos ymchwil addysg. Mae datblygu cymuned ymchwil bywiog a chynaliadwy yn bwysig iawn ar gyfer dyfodol Cymru.”


Blog post - 24 February 2014 08:18\nMae adroddiad Comisiwn Cwmnïau Cydweithredol a Chydfuddiannol Cymru wedi awgrymu rhagor o gymorth ar gyfer grwpiau gweithwyr a fyddai’n ystyried perchnogaeth gan y gweithwyr fel dull o barhau â busnesau hyfyw sydd mewn perygl o gau, yn ogystal â thechnegau ariannu arbenigol i gefnogi’r gweithwyr i brynu’r busnes. Mae perchnogaeth gan y gweithwyr yn sbardun twf sydd eisoes wedi'i brofi felly mae’n gwneud synnwyr i godi ymwybyddiaeth a chefnogi model busnes sy’n dda ar gyfer y busnes, yn dda i’r gweithwyr ac yn dda i’r gymuned lle mae cartref y busnes.\nYn ddiweddar mae Ysgol Fusnes CASS wedi cyhoeddi astudiaeth ddilynol sy’n dod i’r casgliad bod busnesau sy’n berchen i’r gweithwyr wedi dangos twf cryn dipyn yn uwch o ran trosiant gwerthiannau o’u cymharu â busnesau nad ydynt yn berchen i’r gweithwyr trwy gydol y dirwasgiad (hyd 2011). Cafodd hyn ei adlewyrchu yn y twf o ran niferoedd gweithwyr ac yng nghyfraniad y gweithwyr at broffidioldeb. Mae’r ymchwil hyn yn dangos er nad yw perchnogaeth gan y gweithwyr yn gwarantu twf - wedi’r cyfan, effeithir yn yr un modd ar fusnesau sy’n berchen i’r gweithwyr gan rymoedd allanol ag unrhyw fusnes arall - mae cynnydd mewn perchnogaeth ac ymgysylltiad gan y gweithwyr bron bob amser yn arwain at gynnydd mewn sefydlogrwydd a gwytnwch o’u cymharu â busnesau nad ydynt yn ymgysylltu’n effeithiol â’u gweithwyr.\n“Mae Perchnogaeth gan y Gweithwyr yn sicrhau bod pawb yn croesawu diwylliant o ddidwylledd a gweithio fel tîm. Mae hyn yn arwain at yr holl weithwyr yn rhannu peth cyfrifoldeb am les y sefydliad ac mae hyn yn sbardun i broffidioldeb...Mae sefydlogrwydd hir dymor y cwmni’n cael ei wella trwy Berchnogaeth gan y Gweithwyr oherwydd bod y gweithwyr, sy’n adnabod y busnes drwyddi draw, yn cael lleisio’u barn am eu dyfodol. Mae hyn yn lleihau dylanwad allanol ac mae ein strwythur cyfranddaliadau’n sicrhau bod perchnogaeth yn aros “o fewn y pedair wal”.


Amcanestyniadau poblogaeth ar gyfer Parciau Cenedlaethol: sail-2014 | LLYW.CYMRU\nAmcanestyniadau poblogaeth ar gyfer Parciau Cenedlaethol\nAmcanestyniadau poblogaeth ar gyfer Parciau Cenedlaethol: sail-2014\nMae'r adroddiad yn dadansoddi canlyniadau amcanestyniadau poblogaeth sail-2014 ar gyfer y tri Pharc Cenedlaethol yng Nghymru: Bannau Brycheiniog, Arfordir Penfro, ac Eryri.\nDyma'r datganiad diweddaraf yn y gyfres: Amcanestyniadau poblogaeth ar gyfer Parciau Cenedlaethol\nAmcangyfrifir y bydd poblogaeth Parciau Cenedlaethol Eryri ac Arfordir Sir Benfro yn gostwng, a phoblogaeth Parc Cenedlaethol Bannau Brycheiniog yn cynyddu rhwng 2014 a 2029 (amcangyfrifwyd gostyngiadau yn amcanestyniadau poblogaeth 2013).\nMae amcanestyniadau yn dangos y bydd nifer o dan 74 oed yn gostwng rhwng 2014 a 2029. Dros yr un cyfnod, mae amcanestyniadau yn dangos y bydd nifer y bobl 74 oed a throsodd yn cynyddu.\nAmcangyfrifir y bydd:\nnifer y marwolaethau ym mhob un o’r tri Parc Cenedlaethol yng Nghymru yn fwy na nifer y genedigaethau\ndisgwyl i fwy o bobl symud i mewn i ardal Bannau Brycheiniog na gadael; o Arfordir Sir Benfro ac Eryri, mae disgwyl i fwy o bobl adael yr ardal na symud i mewn iddi.\nRhwng 2014 a 2029 amcangyfrifir y bydd:\nmae disgwyl i gyfanswm y boblogaeth gyfan sy’n byw mewn Parc Cenedlaethol yng Nghymru (81,800 yn 2014) ostwng o 4.9% i 77,900\nmae disgwyl i gyfanswm y boblogaeth ym Mharc Cenedlaethol Bannau Brycheniog (33,600 yn 2014) gynyddu o 1.9%\nmae disgwyl i gyfanswm y boblogaeth ym Mharc Cenedlaethol Arfordir Sir Benfro (22,700 yn 2014) ostwng o 14.1%\nmae disgwyl i gyfanswm y boblogaeth ym Mharc Cenedlaethol Eryri (25,500 yn 2014) ostwng o 6.6%.\nAmcanestyniadau poblogaeth ar gyfer y Parciau Cenedlaethol, sail-2014\nAmcanestyniadau poblogaeth ar gyfer y Parciau Cenedlaethol, sail-2014: prif amcanestyniadau


BBC - Blog Vaughan Roderick - : Dilema'r Democratiaid\n| Nesaf » Dilema'r Democratiaid\nTipyn o ffliwc oedd buddugoliaeth Delwyn yn 1979 mewn gwirionedd. Roedd Rhyddfrydwyr Maldwyn mor fisi yn trefnu digwyddiadau i ddathlu canrif o gynrychiolaeth Ryddfrydol yn y senedd nes eu bod yn rhu prysur i ymgyrchu! Dychwelwyd i'r drefn arferol yn 1983 ar ôl pedair blynedd o'r gynrychiolaeth ryfedda a welodd unrhyw etholaeth Gymreig erioed. Cyrhaeddodd ei phenllanw gydag erthygl yn y Daily Mail lle hawliodd Delwyn bod ganddo ffensys uchel a chŵn i amddiffyn ei dy rhag "nationalist extremists". Dywedodd ei fod yn ofni am ei fywyd gymaint nad oedd bellach yn gallu treulio ei amser yn dilyn ei hobi sef " relaxing on the beach in Welshpool."\nByth ers hynny mae 'na wedi bod mwy o obaith canfod traeth yn y Trallwng nac ethol Ceidwadwr ym Maldwyn! Fe fydd pethau'n wahanol iawn wrth i Glyn sefyll. Mae mwyafrif Lembit yn un sylweddol ond mae poblogrwydd Glyn, cyhoeddusrwydd diweddar Lembit a'r posibilrwydd o lif cyffredinol i'r Ceidwadwyr yn yr etholiad nesaf yn gwneud hon yn ras i wylio.\nYn 2005 roedd y blaid yn gallu gorffwys ar eu rhwyfau ym Mhowys gan ganolbwyntio ei hadnoddau ariannol a dynol ar ddwy etholaeth sef Canol Caerdydd a Cheredigion. Enillwyd y ddwy ond mae'n bosib bod 2005 yn benllanw i'r blaid. Fe ddylai sedd Jenny Willott fod yn ddiogel y tro nesa ond, heb help llaw o Bowys, ai deiliad un tymor fydd Mark Williams? Dyw e hi ddim yn amhosib rhagweld sefyllfa lle fyddai na ond un aelod seneddol Cymreig gan y blaid. Dyw hynny ddim yn brofiad newydd iddi ond y tro hwn nid Maldwyn neu Geredigion fyddai'r cadarnle ond Canol Caerdydd. Gallai'r sefyllfa honno ail-danio hen ddadleuon o fewn y blaid rhwng yr asgell wledig draddodiadol a gwleidyddion cymunedol y dinasoedd a'r trefi.\nFfactorau fel hyn, dw i'n meddwl oedd yn dylanwadu ar rheiny fel Peter Black oedd yn dymuno gweld y blaid yn cymryd hoe ar feinciau'r gwrthbleidiau yn y cynulliad i ystyried ei strategaeth a'i chyfeiriad. Go brin fod 'na amser i wneud hynny. Dw i'n synhwyro bod na tsunami arall o daflenni Rhyddfrydol ar y ffordd! Llyfrnodi gyda\n1. Am 17:59 ar 11 Mehefin 2007, ysgrifennodd Dewi:\nPwy fydd ymgeisydd y Blaid yng Ngeredigion ysgwn i ?\n2. Am 19:38 ar 11 Mehefin 2007, ysgrifennodd vaughan:\nCwestiwn da Dewi. A fydd PC am dreial Simon eto neu yn chwilio am waed newydd? Dw i ddim yn gwybod faint o wirionedd sydd yn y peth ond dw i wedi clywed enw un o deulu Talar Wen yn cael ei grybwyll.